Šis neinvazinis šlapimo tyrimas atliekamas iš karto po prostatos apžiūros – digitalinės rektalinės prostatos apčiuopos, kurią atlieka gydytojas urologas. Gydytojas apčiuopia priešinę liauką ir tikrina, ar ji nesukietėjusi, ar nėra mazgelių, paviršiaus iškilimų, nelygumų. Tuomet paimamas paciento šlapimo mėginys ir atliekamas atvirkštinės transkripcijos polimerazės grandininės reakcijos tyrimas, išmatuojantis tam tikrų biožymenų kiekį šlapime.